बहू मंडल के प्रशिक्षण का समापन आज
बीकानेर | अखिल भारतवर्षीय साधुमार्गी जैन महिला समिति के तत्वावधान में भारतीय जैन संघटना द्वारा युवती सशक्तिकरण शिविर आज समता बहू मंडल के सहयोग से सेवा सदन में दूसरे दिन वैवाहिक जीवन में पारिवारिक पृष्ठभूमि, माहौल और बेटी से बहू बनकर आचरण करने संबंधी प्रशिक्षण दिया गया। भारतीय जैन संगठना, पूना की प्रशिक्षक अस्मिता देसाई ने कहा कि जो सुंदर दिखता है, जरूरी नहीं वह सही हो। उन्होंने युवतियों को 21वीं सदी की सामाजिक चुनौतियों का सामना करने के लिए भी स्वयं को सशक्त बनाने पर बल दिया। प्रीति डागा ने बताया कि प्रशिक्षण शिविर में कल समापन पर अभिभावकों से संवाद होगा। सुबह 10 बजे आरंभ होने वाले कार्यक्रम में देसाई द्वारा महती जानकारी दी जाएगी तथा दो बजे पदाधिकारियों की बैठक में बालिकाएं अपने अनुभव साझा करेंगी।
hin_Deva hin_Deva